
Všeobecne záväzné nariadenie mesta Sládkovičovo 

č. 91/2016

 o prevádzkovom poriadku pre pohrebiská mesta Sládkovičovo 

Mesto Sládkovičovo v zmysle ustanovenia § 6 ods. 1 zákona SNR č. 369/I990 Zb.       o obecnom zriadení v znení neskorších predpisov a § 18 ods. 2  zákona č. 131 /2010  Z. z.                 o pohrebníctve vydáva Všeobecne záväzné nariadenie (ďalej len „VZN“), ktorým sa schvaľuje  

Prevádzkový poriadok na pohrebiskách mesta Sládkovičovo, 
 ktorý tvorí neoddeliteľnú prílohu tohto VZN (Príloha č. 1)
Čl. 1
Úvodné ustanovenie
   (1)Toto VZN upravuje povinnosti prevádzkovateľa pohrebiska a osôb vykonávajúcich pohrebné služby na pohrebisku, povinnosti pri údržbe hrobového miesta, povinnosti návštevníkov pohrebiska v súvislosti s udržiavaním poriadku na pohrebiskách, čas, keď sú pohrebiská prístupné verejnosti, spôsob ukladania ľudských pozostatkov, plán hrobových miest, dĺžku tlecej doby, spôsob nakladania s odpadmi, podmienky vstupu prevádzkovateľa pohrebnej služby na pohrebisko, cenník služieb, súčinnosť Technických služieb Sládkovičovo (ďalej len „TSS“) pri správe a údržbe majetku mesta – pohrebiska, domu smútku, zariadení a pri likvidácii odpadu z pohrebísk a kontrolnú činnosť a priestupky na úseku pohrebníctva.
Čl. 2
Kontrolná činnosť a priestupky

   (1) Kontrolu dodržiavania tohto VZN vykonávajú v rozsahu svojich kompetencií Mestská polícia Sládkovičovo a poverení zamestnanci mesta.
   (2) Priestupku na úseku pohrebníctva sa dopustí ten, kto
a) vykonal prehliadku mŕtveho tela a neoznámi regionálnemu úradu verejného zdravotníctva, že mŕtvy bol v čase úmrtia nakazený nebezpečnou chorobou, 
b) ponúka, propaguje a informuje o pohrebných službách v zdravotníckom zariadení,              v zariadení sociálnych služieb a na pracovisku úradu pre dohľad a v ich areáloch, 
c) nedodržiava ustanovenia prevádzkového poriadku pohrebiska, ktoré sa týkajú povinností nájomcu hrobového miesta podľa § 24 písm. a) zákona o pohrebníctve, 
d) neužíva hrobové miesto podľa nájomnej zmluvy podľa § 24 písm. b) zákona 

o pohrebníctve, 
e) neudržiava prenajaté hrobové miesto v poriadku na vlastné náklady podľa § 24 písm. c) zákona o pohrebníctve,
f) písomne neoznámi prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 24 písm. d) zákona o pohrebníctve, 
g) neudržiava poriadok na pohrebisku podľa § 24 písm. e) zákona o pohrebníctve, 
h) nedodržiava ustanovenia prevádzkového poriadku pohrebiska, ktoré sa týkajú povinností návštevníkov podľa § 25 písm. a) zákona o pohrebníctve, 
i) nezachováva dôstojnosť pohrebiska podľa § 25 písm. b).
   (3) Za priestupky podľa odseku 1 možno uložiť pokutu do 663 eur. Pri ukladaní pokuty sa prihliada na závažnosť, spôsob, čas trvania a následky protiprávneho konania.
   (4) Na priestupky a ich prejednávanie sa vzťahuje všeobecný predpis o priestupkoch.
   (5) Za priestupky podľa tohto zákona možno uložiť blokovú pokutu do výšky 66 eur.
   (6) Priestupky podľa odseku 1 písm. a) a b) prejednáva a sankcie za ne ukladá regionálny úrad verejného zdravotníctva. Výnos z pokút je príjmom štátneho rozpočtu. 
   (7) Priestupky podľa odseku 1 písm. c) až i) prejednáva a sankcie za ne ukladá mesto Sládkovičovo. Výnos z pokút je príjmom rozpočtu mesta Sládkovičovo. V blokovom konaní priestupky prejednáva Mestská polícia Sládkovičovo.

Čl. 3
Záverečné ustanovenia
   (1) Prevádzkovateľ pohrebiska je povinný Prevádzkový poriadok zverejniť na pohrebisku   

v mieste prístupnom verejnosti.
   (2) Mesto Sládkovičovo prevádzkovanie pohrebiska zabezpečí prostredníctvom odborne 

spôsobilej osoby – prevádzkovateľa pohrebiska a prevádzkovateľa pohrebnej služby.
   (3) Na práva a povinnosti bližšie neupravené týmto VZN sa vzťahujú ustanovenia zákona 
    č. 131/2010 Z. z. o pohrebníctve.
   (4)Toto VZN nadobúda účinnosť 01. 04. 2016 a týmto dňom sa ruší VZN č. 56/2007 zo dňa 05. 05. 2007 v znení príloh a dodatkov.









Ing. Anton Szabó

